cyanic-selkie/wikianc huggingface dataset:
Օմարի Թեթրաձե
Ակումբային
1993 թվականի փետրվարի 1-ին, ոստիկանության աշխատակիցների կողմից ծեծի ենթարկվելու արդյունքում կոտրեց ծնոտը ։
«Դինամոյից» հեռանալուց հետո, 1995 թվականի Համերաշխության գավաթի մրցաշարի խաղարկության ժամանակ հանդես եկավ Մոսկվայի «Սպարտակում»։ Մրցաշարից հետո պայմանագիր կնքեց «Ալանիայի» հետ։ 1997 թվականին պայմանագիր կապեց իտալական «Ռոմայի» հետ։ Սակայն լուրջ վնասվածքը (ծնկի խաչանման ջիլի ձգումը), որը ստացել էր 1997 թվականի ապրիլի 30-ին Լյուքսեմբուրգի դեմ խաղում, խանգարեց Իտալիայի իր կարիերային։ 1999 թվականի փետրվարի 2-ին լուծարեց «Ռոմայի» հետ պայմանագիրը։ 2000-2001 մրցաշրջանի սկզբին «Ուդինեզեյի» հետ հավաքներ անցկացնելով ընդունեց հունական «ՊԱՕԿ-ի» առաջարկը։ Նոր թիմի հետ նվաճեց Հունաստանի գավաթը։ Սակայն Ռուսաստանի հավաքականում հայտնվելու ցանկությամբ վերադարձավ «Ալանիա»։
2003 թվականին տեղափոխվեց «Անժի»։ «Անժիի» կազմում խաղաց 40 խաղ և խփեց 1 գոլ։ 2004 թվականից խաղաց «Կռիլյա Սովետովի» կազմում։
2005 թվականին ավարտեց խաղային կարիերան։
Հավաքականում
ԱՊՀ/Ռուսաստանի հավաքականում անցկացրել է 40 խաղ՝ խփելով 1 գոլ։ Ռուսաստանի հավաքականում անցկացրել է նաև մեկ ոչ պաշտոնական խաղ (խփել է 1 գոլ)։ Մասնակցել է Մունդիալ 1994-ի (1 խաղ) և Եվրո 1996-ի ( խաղ, 1 գոլ) խաղարկություններին։ ԽՍՀՄ ֆուտբոլի օլիմպիական հավաքականում խաղացել է 5 խաղ։ Հանդես է եկել նաև ԽՍՀՄ պատանեկան հավաքականում։ Եղել է Մունդիալ 2002-ի խաղարկությանն ուղևորվող թեկնածուների ցուցակում, բայց չհայտնվեց վերջնական կազմում , քանի որ մարզիչներին չկարողացավ համոզել իր անհրաժեշտությունը հավաքականում ։
Մարզչական
2013 թվականի փետրվարին գլխավորեց Ղազախստանի «Ժետիսու» ակումբը ։ 2014 թվականի հուլիսին ակումբը սկսեց զգալ ֆինանսական խնդիրներ և Թեթրաձեյի դեմ հայց ներկայացրեց, և 2014 թվականի սեպտեմբերին կողմերի փոխհամաձայնությամբ Օմարին իր աշխատակազմի հետ լքեց թիմը ։ Դրա պատճառներից էր հանդիսանում նաև ոստիկանության պարեկի կողմից մարզչի օգնականի ձերբակալությունը ։
Անձնական կյանք
Ամուսնացած է Անյայի հետ։ Ունի երկու աղջիկ՝ Քեթին և Աննա-Մարիան ։
Արտաքին հղումներ
Կատեգորիա:Խորհրդային ֆուտբոլիստներ Կատեգորիա:Ռուս ֆուտբոլիստներ Կատեգորիա:ԽՍՀՄ հավաքականի ֆուտբոլիստներ Կատեգորիա:Ռուսաստանի հավաքականի ֆուտբոլիստներ Կատեգորիա:Դինամո Թբիլիսիի ֆուտբոլիստներ Կատեգորիա:Դինամո Մոսկվայի ֆուտբոլիստներ Կատեգորիա:Ալանիայի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:ՊԱՕԿ-ի ֆուտբոլիստներ Կատեգորիա:Անժիի ֆուտբոլիստներ Կատեգորիա:Կռիլյա Սովետովի ֆուտբոլիստներ Կատեգորիա:Ռուս ֆուտբոլային մարզիչներ Կատեգորիա:Անժիի մարզիչներ Կատեգորիա:Ռուսաստանի ֆուտբոլի չեմպիոններ Կատեգորիա:Ֆուտբոլային մարզիչներ այբբենական կարգով Կատեգորիա:Վրացի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Ռուսներ վրացական ծագմամբ Կատեգորիա:Ռուսաստանի Պրեմիեր Լիգայի խաղացողներ
Գիսակ արքեպիսկոպոս Մուրադյան
Գիսակ արքեպիսկոպոս Մուրադյան (ավազանի անունը՝ Մանուկ, ), Արգենտինայի և Չիլիի Հայոց թեմի առաջնորդ։
Կենսագրություն
Գիսակ արքեպիսկոպոս Մուրադյանը ծնվել է 1951 թվականի նոյեմբերի 6-ին, Հալեպում։ Սովորել է Ղամիշլիի (Սիրիա) ազգային վարժարանում։ 1963 թվականին ընդունվել է Երուսաղեմի Սրբոց Հակոբյանց ժառանգավորաց վարժարան, 1968 թվականին ձեռնադրվել է սարկավագ, 1971 թվականին` կուսակրոն քահանա` ձեռամբ Երուսաղեմի Հայոց պատրիարք Տ. Եղիշե արքեպիսկոպոս Տերտերյանի։ 1975 թվականին մեկնել է Բուենոս Այրես իբրև Սուրբ Գրիգոր Լուսավորիչ Մայր Տաճարի հոգևոր հովիվ, միաժամանակ եղել է Սուրբ Գրիգոր Լուսավորիչ կրթական հաստատության նախակրթարանի բաժնի փոխտնօրեն։ 1982-1987 թվականներին սովորել է Բուենոս Այրեսի Քենեդիի անվան համալսարանում, ստացել հասարակական կապերի և լրագրության լիսենսիադուրայի վկայական։ 1990 թվականի հոկտեմբերի 7-ին Մայր Աթոռ Սուրբ Էջմիածնում` ձեռամբ Տ. Վազգեն Ա. Ամենայն Հայոց Կաթողիկոսի ձեռնադրվել և օծվել է եպիսկոպոս և նշանակվել Արգենտինայի և Չիլիի Հայոց թեմի առաջնորդ։ 1996 թվականի սեպտեմբերին Ն.Ս.Օ.Տ.Տ. Գարեգին Ա. Ամենայն Հայոց Կաթողիկոսի սրբատառ կոնդակով ստացել է արքության պատիվ և տիտղոս։ 1998-2002 թվականներին եղել է Արգենտինայի քրիստոնեական եկեղեցիների հանձնախմբի նախագահ։ 2004 թվականի դեկտեմբերին վերընտրվել է նույն պաշտոնում ։
Թատերական աշխատանքներ
Գիսակ արքեպիսկոպոսն ունի նաև բազմաթիվ թատերական աշխատանքներ, որոնցից կարևորագույնը «Բանտարկյալը»  ներկայացումն է, որը 1998 թվականին ներկայացվել է Հայ կենտրոնի սրահում և Բուենոս Այրեսի Էլ Կլոպո թատրոնում ։
Իսպաներեն է թարգմանել Վաչե Ծ. վարդապետ Իգնատոսիանի «Աստվածամայրը», Մաղաքիա արքեպիսկոպոս Օրմանյանի  «Ծիսական բառարանը» և  Վազգեն Ա. Ամենայն Հայոց Կաթողիկոսի և Թորոս Ջուղայեցու Սուրբ Պատարագի մեկնությունները` «Մեր Պատարագը» ընդհանուր խորագրի ներքո ։
Արտաքին հղումներ
Կատեգորիա:Հայ հոգևորականներ
Թիգան Քրոֆթ
Կարիերա
Քրոֆթի կարիերան սկսել է 9 տարեկանում, երբ նա խաղացել է «Ծաղրասարյակ սպանելը» պիեսում ։ Դրանից հետո նա նկարահանվել է «Գիտաֆանտաստիկա տոն առաջին։ Օսիրիսի մանուկը» ֆիլմում ։ Նա մարմնավորում է DC Comics֊ի կերպար Ռեյվենին «Տիտաններ» հեռուստասերիալում ։
Անձնական կյանք
Քրոֆթը ունի 2 քույր։ Նա երգեր է գրում և սիրում է կարդալ ։ 2016 թվականին նա տեղափոխվել է Չիկագո, Իլինոյս։
Արտաքին հղումներ
Կատեգորիա:Ավստրալիացի դերասանուհիներ Կատեգորիա:Ավստրալիացի կինոդերասանուհիներ
Օդենսե (կոմունա)
Օդենսե (Odense Kommune), դանիական կոմունա Հարավային Դանիա մարզի կազմում։ Տարածքը՝ 304,34 կմ², ինչը կազմում է Դանիայի մակերեսի 0,71 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով բնակչության թիվը 186932 մարդ է (տղամարդիկ՝ 91462, կանայք՝ 95470, օտարերկրացիները՝ 12052)։
Արտաքին հղումներ
Կատեգորիա:Հարավային Դանիա (մարզ) Կատեգորիա:1970 թվականին հիմնադրված բնակավայրեր
Սառնո
Սառնո (Sarno), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 31580 մարդ, բնակչության խտությունը կազմում է 795 մարդ/կմ²։ Զբաղեցնում է 39 կմ² մակերես։ Փոստային ինդեքս՝ 84087, հեռախոսային կոդ՝ 081։
Ծանոթագրություններ
Կատեգորիա:Իտալիայի բնակավայրեր Կատեգորիա:Իտալիայի քաղաքներ
Ջոան Բաեզ
Ջոան Չանդոս Բաեզ (Բաես, Joan Chandos Baez, ), ամերիկացի երգչուհի և երգերի հեղինակ, հիմնականում երգում է ֆոլկլոր և քանթրի ժանրերում, ձախ քաղաքական ակտիվիստ։
Կենսագրություն
Ջոան Բաեզը ծնվել է 1941 թվականի հունվարի 9-ին Նյու Յորքում։ Նրա հայրը հայտնի ֆիզիկոս, ազգությամբ մեքսիկացի Ալբերտ Բաեսն է, մայրը՝ շոտլանդուհի։ Ջոանի հակապատերազմական դիրքորոշումն ակնհայտորեն ազդել է ապագա երգչուհու աշխարհայացքի վրա։ 1950-ական թվականների վերջին Բաեզի ընտանիքը տեղափոխվել է Բոստոնի շրջան՝ նախկին երաժշտական մշակույթի կենտրոններից մեկը։ Այդ ժամանակ էլ Ջոանը սկսեց ակտիվորեն ելույթ ունենալ ակումբներում և ձեռք բերեց հայտնիություն։
Ջոանի պրոֆեսիոնալ կարիերան սկսեց 1959 թվականին Նյուպորտում անցկացվեղ ֆոլկի երաժշտության փառատոնում։ 1960 թվականի նոյեմբերին թողարկվեց նրա առաջին «Joan Baez» ալբոմը՝ «Vanguard Records» ստուդիայում։ Հաջորդ տարի նա ունեցավ իր առաջին համերգային շրջագայությունն ԱՄՆ-ի քաղաքներում։ 1962 թվականին Բայեզի դիմանկարը հայտնվեց «Թայմ» ամսագրի շապիկին, ինչն իրեն հայտնի դարձրեց ամբողջ աշխարհով։ Սա գրեթե ազգային մասշտաբով նրա գործունեության պաշտոնական ճանաչումն էր։ «Թայմ» ամսագիրը գրել է․ «Նրա ձայնն այնքան պարզ է, որքան աշնան օդը, վառ, ուժեղ, անզուգական և հետաքրքիր սոպրանո։ Նա չի դիմահարդարվում և նրա երկար մազերը կախված են դաշույնի պես՝ շրջապատված իր նուշի ձևով երկար դեմքով…» ։
1962 թվականին ԱՄՆ Սևամորթների իրավունքների համար Ջոանը ճանապարհորդեց դեպի ԱՄՆ–ի հարավ, որտեղ շարունակվում էր ռասսայական խտրականությունը։ Նա պահանջեց․ «Սպիտակները և սևերը պետք է իմ համերգներին միասին նստեն, հակառակ դեպքում ես չեմ երգի»։ 1963 թվականին նա խուսափեց հարկերի վճարումից՝ չաջակցելով սպառազինության մրցավազքին։ Դրա համար ստեղծեց բարեգործական հիմնադրամ, որտեղ փոխանցվում էին համերգի եկամուտները։ 1964 թվականին հիմնեց բռնության դեմ ուսումնասիրությունների ինստիտուտ։ Վիետնամի պատերազմի ժամանակ Ջոանը ակտիվորեն մասնակցել է հակապատերազմական գործողություններին, ինչի պատճառով ձերբակավել է։ Ջոանը շրջում էր բուհերով, իսկ նրա հասարակական գործունեությունը ավելի մեծ մասշտաբներ էր ընդունում. սեփական երկրի և աշխարհի հանդեպ ունեցած պատկանելության զգացումը փոխանցվել է իր ծնողներից։ Նա ավելի շատ երգում էր բողոքական երգեր, իսկ հասարակությունը հետևում էր նրան։ Այդ ժամանակ էլ նրա երգացանկում ավելացավ Բոբ Դիլանի երգերը։ Դրանցից մեկը՝ «Farewell, Angelina» երգը դարձավ երգչուհու յոթերորդ ալբոմի անվանումը։
1967 թվականից սկսած երգչուհու ստեղծագործական կյանքում սկսվեց նոր էտապ․ աստիճանաբար թողեց ակուստիկ ձայնը, սկսեց ավելի հաճախ դիմել սիմֆոնիկ նվագախմբի ծառայություններին և հրավիրել փորձառու կազմակերպիչների, ինչպիսիք են Փոլ Սայմոնը, Լենոն Մաքարթին և Ժակ Բրելը։ 1968 թվականին պարզվեց, որ իր ձայնասկավառակների վաճառքը արգելվել է ԱՄՆ բանակի խանութներում՝ Վիետնամում պատերազմի և զորակոչի դեմ պայքարելու համար։ Ջոանը դարձավ բռնի դեմ գործողությունների ջատագովը, շարժում, որը Ամերիկայում ղեկավարում էր քաղաքացիական իրավունքների պայքարի առաջնորդ, Բաեզի ընկեր, քահանա Մարտին Լյութեր Քինգը։
Ձայնագրման ընկերության համար Ջոանի երեք ձայնագրիչները Vanguard սկավառակի համար դարձավ «ոսկե»։ 1968 թվականին Ջոանն ամուսնացավ հակապատերազմական գործողությունների ակտիվիստ Դեվիդ Հարիսի հետ։ Նա համերգներ ունեցավ Բոբ Դիլանի, Բի Բի Քինգի հետ։
Բաեզը շրջեց ամբողջ աշխարհով, նաև մասնակցեց տարբեր միջոցառումների` «Միջուկային զինաթափման շարժում» և աշխարհի այլ քաղաքական միջոցառումների, որոնք հաճախ հակասում էին համաձայնագրերին։
1969 թվականի օգոստոսին Վուդստոքում մասնակցեց հայտնի ռոք փառատոնի։
1973 թվականին Ջոանը գրել և կատարել է «Նատալյա» երգը՝ նվիրված խորհրդային իրավապաշտպան և բանաստեղծուհի Նատալյա Գորբանևսկայային, ում փակել էին հոգեբուժարանում ։
Կատարեց Բուլատ Օկուջավայի «Ընկերների միություն» ռուսերեն երգը («բռնում ենք ձեռքերից, ընկերներ…») ։ 1978 թվականին նախատեսվեց Բաեզի ելույթը Լենինգրադում։ Սովետական իշխանությունների կողմից առանց պատճառի համերգներից մեկը չեղարկվեց։ Չնայած չեղարկմանը, Ջոանը ժամանեց Մոսկվա և հանդիպեց խորհրդային դիվանագետների հետ, ներառյալ Անդրեյ Սախարովին և Ելենա Բոներին։
Մշակույթ և քաղաքականություն, հանրային հնչեղություն և մեղեղային շարքեր, ստեղծագործում հանգիստ սենյակում և փողոցային ցուցադրություն, ըստ Ջոան Բաեզի սա անհատի անբաժան կողմերն են։
Ժոան Բաեզը ֆոլկ ռոքի ամենաարդյունավետ կատարողներից մեկն է և հավանաբար նրա քաղաքական ներկայացուցիչը։
Ջոանը մեծացել է քվակերի ընտանիքում և մոտ է քվակերների իդեալներին ։
Արտաքին հղումներ
Կատեգորիա:20-րդ դարի կին գրողներ Կատեգորիա:«Գրեմմի» մրցանակի դափնեկիրներ Կատեգորիա:Ֆեմինիստ երաժիշտներ Կատեգորիա:20-րդ դարի ամերիկացի երգչուհիներ Կատեգորիա:20-րդ դարի ամերիկացի կին գրողներ Կատեգորիա:ԱՄՆ-ի իրավապաշտպաններ Կատեգորիա:Պատվո լեգեոնի շքանշանի ասպետներ Կատեգորիա:Ամերիկացի կոմպոզիտորներ Կատեգորիա:Ամերիկացի կիթառահարներ Կատեգորիա:Ամերիկացի պարուհիներ Կատեգորիա:21-րդ դարի ամերիկացի կին գրողներ Կատեգորիա:Ամերիկացի երաժշտական պրոդյուսերներ
Կեսգիշերային արև (ֆիլմ)
«Կեսգիշերային արև» (Midnight Sun), ամերիկական ռոմանտիկ դրամա՝ նկարահանված 2018 թվականին։ Ֆիլմի ռեժիսորը Սքոթ Սփիրն է ։ Ֆիլմի հիմքում ընկած է 2006 թվականին նկարահանված ճապոնական համանուն ֆիլմը։ Գլխավոր դերերում խաղում են՝ Բելա Թորնը, Պատրիկ Շվարցենեգերը և Ռոբ Ռիգլը։
Սյուժե
Քեթի Փրայսը կիթառի նվագակցությամբ գեղեցիկ երգեր է ստեղծում, իսկ ցերեկը ստիպված է թաքնվել խավարում․ նրա նուրբ մաշկը չի հանդուրժում ցերեկային լույսը։ Բայց մի անգամ կեսգիշերին նա հանդիպում է Չարլիին՝ շեկ մազերի դեզը գլխին և հմայիչ ժպիտով մի տղայի հետ։ Հանկարծակի և կրքոտ սերը պայծառացնում է հիվանդ աղջկա կյանքը։ Եվ հիմա, հանուն իր սիրեցյալի, նա պատրաստ է այրվել խելագար զգացմունքի ճառագայթներում...
Նկարահանումներ
Ֆիլմի հիմնական նկարահանումները սկսվել են 2015 թվականի հոկտեմբերի 12-ին՝ Վանկուվերում ։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:2018 ֆիլմեր Կատեգորիա:Վանկուվերում նկարահանված ֆիլմեր Կատեգորիա:Ամերիկյան ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:Ֆիլմեր մահվան մասին Կատեգորիա:Ամերիկյան ռիմեյք ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ֆիլմեր դեռահասների համար Կատեգորիա:2018 դրամա ֆիլմեր
Լուսատտիկ № 4։ Մեր մատիտը
'''Լուսատտիկ համար № 4. մեր մատիտը''' (Светлячок № 4. Наш карандаш), տիկնիկային անիմացիոն կինոնկար երեխաների համար, «Լուսատտիկ» մանկական կինոամսագրի չորրորդ թողարկումը։
Մուլտֆիլմը ներառում է երկու պատմություն՝ «Քմահաճ կատուն» և «Մկնիկ և մատիտ», որոնք հիմնված են Վլադիմիր Սուտեևի հեքիաթների և նկարների վրա։
Սյուժե
Այդ թողարկմանը, ի տարբերություն նախորդ երեքի, չկա Լուսատտիկը։ Նրա փոխարեն մուլտֆիլմը սկսում է և բոլոր դրվագների գլխավոր հերոսը նոր կերպարն է` կապույտ մատիտ «Պիոներ №2 M-TM 63», որը պատմում է իրեն պատահած պատմությունների մասին։
Քմահաճ կատու
Մի անգամ, երբ մատիտն զբաղված էր իր սիրած գործով, կատուն մոտենում է նրան և հարցնում, թե նա ինչ է անում։ Մատիտը պատասխանում է, որ նկարում է, և կատվի համար տուն է նկարում։ Քմահաճ կատուն հարցնում է, թե որտեղ է տան պատուհանը, քանի որ «կատուները ցատկում են պատուհանից», և մատիտը նկարում է այն։ Այնուհետև նրա համար նկարում է մի պարտեզ` ծառերով և մահճակալներով, իր սիրած թռչուններով և լճակով, որպեսզի նա կարողանա ձուկ բռնել։ Վերջում գոհ կատուն հարցնում է, թե ով է պահպանելու իր տունը։ Ի պատասխան մատիտը նկարում է փոքրիկ շունիկ Բոբիկ։ Բոբիկը դուր չի գալիս կատվին, և նա վիրավորված հեռանում է։
Տևողությունը՝ 3 րոպե 38 վայրկյան։
Մկնիկը և մատիտը
Տևողությունը՝ 5 րոպե 11 վայրկյան։
Վերաթողարկում
Այս և կինոամսագրի այլ մուլտֆիլմեր 1990-ական թվականներին VHS ձևաչափով թողարկվել են Studio PRO Video և «Սոյուզ Վիդեո» ընկերությունների կողմից, իսկ 2000-ական թվականներին վերաթողարկվել են DVD ձևաչափով։
Ջոկեր (DC Comics)
Ջոկեր (Joker, Կատակասեր, Զվարճախոս), DC Comics տիեզերքի սուպեր չարագործը, Բեթմենի երդվյալ թշնամին ։ Ջոկերը կրում է մանուշակագույն կոստյում և պայքարում է հատուկ զենքերի օգնությամբ, որոնք ոճավորված են ծաղրածուի և իլյուզիոնիստի ռեկվիզիտ ոճի ներքո։ Ջոկեր անունը ունի երկու իմաստ՝ խաղաքարտ և զվարճախոս։
Ջոկերի անցյալը մինչև օրս մնում է գաղտնի, չնայած, որ կերպարն ունի յոթանասունհինգամյա պատմություն։
Ջոկերը չունի գերմարդկային ունակություններ, փոխարենը օգտագործում է իր կողմից ստեղծված քիմիական  զենքերը, թունավոր կամ մահացու եփուկները, թեմատիկ զենքերը, ներառյալ ածելու պես սուր խաղաքարտերը, մահացու ուրախ զանգերը։ Ջոկերը իր նպատակին հասնելու համար համագործակցում է նաև Գոտեմ քաղաքի այլ  չարագործների հետ՝ օրինակ  Երկերեսանիի, նաև անարդարության բանդայի և անարդարության լիգայի պես խմբակցությունների հետ, սակայն այդ հարաբերությունները հաճակ փլուզվել են Ջոկերի սանձարձակ քաոսի պատճառով։ Շուտով Ջոկերի աջ ձեռք է դարձել Հարլի Քուինը։
Ջոկերի մասին նկարահանվել են բազմաթիվ համաշխարհային ճանաչում ձեռք բերած ֆանտաստիկ ժանրի ֆիլմեր, որոնցից ամենահայտնին եղել է  2016 թվականին նկարահանված «Ինքնասպանների ջոկատը» (անգլ.՝ Suicide Squad), ֆիլմը, տվյալ ֆիլմում Ջոկերի դերում եղել է Ջարեդ Լետոն։ Նաև նկարահանվել են բազմաթիվ անիմացիոն ֆիլմեր, մուլտի սերիալներ։
Մյուս հայտնի ֆիլմերից են  Բեթմեն (նկարահանված 1996 թ․), որում Ջոկերը առաջին անգամ հայտնվել է էկրաններին, իսկ 1989 թ․ Բեթմեն ֆիլմում Ջոկերը առաջին անգամ ստացել է ծագման պատմությունը։  Խավարի ասպետը ֆիլմում Ջոկերը ենթարկվում է բազմաթիվ փոփոխությունների։ Եվ մյուս հայտնի ֆիլմերից է Բեթմենն ընդդեմ Սուպերմենի։ Արդարության արշալույսին ֆիլմը։
Կոմիքսների յուրօրինակ պատմությունը
DC-ն շարունակում է հավատարիմ մնալ Ալան Մուրիի չար ծաղրածուի բազմատարբերակ անցյալին։ Հնարավոր է, որ նույնիսկ ինքը՝ Կատակասերը արդեն չի հիշում, թե ով է եղել մինչ այն պահը, երբ հագավ Կարմիր կոլպակի կոստյումը։ Մարդը ով դարձել է Ջոկեր (հնարավոր է, որ նա եղել է անհաջող կատակերգու, ինչպես նաև հնարավոր է, որ եղել է հանցագործ), վախենալով Բեթմենից ընկել է ծծմբական թթվի մեջ, այն ժամանակ, երբ Կարմիր կոլպակի կոստյումով խաղաքարտերի ֆաբրիկայում մասնակցում էր կողոպուտի ։ Արդյունքում նա խելագարվել է, և մաշկը դարձել է սպիտակ գույն, աչքերի շրջանակները դարձել էին սև, իսկ մազերը՝ կանաչ։ Ժպիտն ընդմիշտ քարացել էր դեմքին։
Որոշ ժամանակ անց, գործարանի պատմությունից հետո Գոտեմ քաղաքում հայտնաբերել էին ժպտացող դիակների պահեստ։ Իսկ հեռուստատեսային էկրաններին առաջացել էր տարօրինակ կերպար մանուշակագույն կոստյումով, որը նախապես հայտնում էր, թե երբ է պատրաստվում սպանել։ Բեթմենը և Կոմիսար Գորդոնը ստիպված էին մեծ ջանքեր գործադրել, որպեսզի կարողանան կանգնեցնել Ջոկերին, որը հաշվեհարդար էր տեսնում չարաբաստիկ գործարանի սեփականատերերի հետ, և մտադիր էր թունավորել գոտեմյան ջրամբարը։ Ի վերջո չարագործը հայտնվել է Արկհեմ հոգեբուժարանում, և հիվանդների մի մասին բաց էր թողել փողոց ։ Հարկ է նշել որ Ջոկերի համար այդքան էլ դժվար չէր հիվանդանոցից փախչել, սակայն դա նրան չի ազատել տանջանքներից։
Ավելի ուշ Ջոկերը ձեռք բերեց իր համար զուգընկեր՝ Հարլի Քուին աղջկան, որը հագնում էր ծաղրածուի զգեստներ և խելագարի պես սիրում էր մոլագարներին ։ Նրանց հարաբերությունները ամեն անգամ ձևավորվում էին տարբեր ձևերով և ոչ միշտ նպաստավոր Հարլի Քուինի համար։ Նաև ըստ որոշ վարկածների Ջոկերը ունեցել է հղի կին՝ Ջենին, որը մահացել էր դժբախտ պատահարից, և Ջոկերը երբեմն նրա համար անհանգստանում էր ։
New 52
Ջոկերի կերպարը ենթարկվել է տարբեր փոփոխությունների, The New 52-ի տարբերակով. արտաքին տեսքը և ամբողջ տիեզերքը վերահսկելու նախասիրությունը գրեթե չի փոփոխվել։ Առաջին անգամ մոլագար մարդասպանը հայտնվում է Detective Comics № 1-ում, որտեղ նրան հետապնդում էր Գոտեմի ամբողջ ոստիկանությունը։ Բեթմենի հետ հերթական բախումից հետո Ջոկերը բռնվել է և տեղափոխվել «Արկհամ » հիվանդանոց։ Ծաղրածուի բանտախցում նրան սպասում էր նոր ոճրագործ՝ Տիկնիկագործը Dollmaker։ Նա կտրում է Ջոկերի դեմքը, դրանից առաջ տեղեկացնելով, որ հանդիսանում է նրա ամենամեծ երկրպագուն։ Սակայն անհրաժեշտ է նշել, որ Զվարճախոսը՝ Տիկնիկագործին հանդիպել է հետևյալ բառերի ներքո «Սա կատարյալ վայր է գործողությունների համար», դրանով իսկ հասկացնելով, որ թույլ է տալիս այդ ամենը անել իր հետ։ Իր պարտությունից հետո Ջոկերը կոր9ում է մոտ մեկ տարի ։ Երբ Հարլի Քուինին հասնում է մոլագարի մահվան լուրը, նա կորցնում է առողջ դատելու ունակությունը և հիմնում է Ինքնասպանների ջոկատը, որպեսզի Գոտնեեմի ոստիկանությունում անձամբ տեսնի իր սիրեցյալի դեմքը ։ Ակնհայտ է, որ նա ակնկալում էր հնարավորություն ստանալ վերականգնել Ջոկերի դեմքը ։
«Ընտանիքի մահը» հատվածում Ջոկերը վերադառնում է կրկին` սպանելով բազմաթիվ ոստիկանների և վերադարձնելով իր դեմքը, որը ամրացնում է գլխին գոտիների օգնությամբ։ Ջոկերը կրկնում է իր առաջին հանցագործությունը` փորձելով սպանել Գոտենեմի քաղաքապետին, բայց փոխարենը վերացնում է նրա աշխատակիցներին։ Չարագործը խոստանում էր վերադարձնել իր և Բեթմենի նախկին կյանքը՝ իր ճանապարհից վերացնելով Հարլի Քուինին և Չղջիկ մարդու բոլոր օգնականներին այն թույնի խառնուրդով, որով Ջոկերը սպանել էր քաղաքապետի աշխատակիցներին։ Բեթմենը դա հասկանում է որպես ակնարկ կապված Ace Chemicals գործարանի հետ, սակայն այնտեղ ժամանելուց հետո պարզվում է, որ նա ծծմբաթթվով լի բաքի մեջ բռնել է Հարլի Քուինին։ Հենց ինքը` Հարլին վախեցած էր Ջոկերի փոփոխություններից։
Բեթմենի բացակայության ժամանակ Ջոկերը առևանգում է Ալֆրեդին ։ Ավելի ուշ Ջոկերը առևանգում է Բեթմենի ընտանիքի այլ անդամների։ Նա հավաքում է Բեթմենի հին թշնամիներին միասին (Գլինոլիկներին, Միստեր Ֆրիզին և Խրտվիլակին) իր ծրագրի իրագործման համար, սակայն Բեթմենը նրանց յուրաքանչյուրին հաղթում է, իսկ ինքը Ջոկերը այդ ժամանակ հիմարեցնում էր Հանելուկասացին, Երկերեսանիին և Պինգվինին, ցանկանալով միայնակ լուծել Բեթմենի ճակատագիրը։ Բեթմենը Ջոկերի ազդեցության ներքո, գիտակցությունը կորցրած արթնացավ քարանձավում մի սեղանի շուրջ իր ընտանիքի անդամների հետ միասին, իսկ Ջոկերը խաբում էր, որ ինքը նույնպես կտրել է նրանց դեմքերը, դրանով Բեթմենին հրահրում էր սպանել նրանց։ Սակայն արդյունքում Բեթմենը կարողանում է ազատվել և հալածում է Ջոկերին։ Բեթմենը նույնպես ստում է ասելով, որ գիտի Ջոկերի իսկական անունը։ Չցանկանալով լսել Բեթմենին՝ Ջոկերը պատահաբար ընկնում է քարանձավի ջրվեժը, մարմինը չի գտնվել, և նրա ճակատագիրը մնում է անհայտ։
Դրանից հետո նա հայտնվում է Batman End Game-ում ։ Ջոկերը որոշում է մեկընդմիշտ ոչնչացնել Բեթմենին, նա վարակում է Արդարության լիգան նոր մոդիֆիկացված թույնով և այն ուղղում է Բեթմենին։ Ապա իր արյան միջից տարածում է այն վիրուսը, որը վարակել էր ամբողջ Գոտեմը, իսկ բնակչությանը վերածում է ծիծաղող խելագարների, չծիծաղողներին սպանում է։ Տվյալ հատվածում Ջոկերը վերադառնում է արդեն վերանորոգված դեմքով, ինչպես նաև ակնարկվում է, որ Ջոկերը գիտի, թե ով է թաքնված Բեթմենի դիմակի տակ One Shot : «Հարլի Քուին.Ապագայի վերջը» մասում Հարլի Քուինը հանգամանքների բերումով հայտվում է անմարդաբնակ կղզում և դառնում է տեղի բնիկների թագուհին։ Այդ նույն կղզում նա հանդիպում է Ջոկերին, որն արդեն հասցրել էր դառնալ տեղի Թագավորը։
Ջոկերը Հարլիին առաջարկում է ամուսնանալ և նա իհարկե համաձայնում է։ Նախքան հարսանիքը Հարլիի ներքին ձայնը ասում է նրան Ջոկերի մասին «Չէ, որ դու հիշում ես, որ այդ տղան գրեթե կործանել էր քո կյանքը, գցել էր քեզ ծծմբական թթվի մեջ, նա քեզ վերաբերվել է ինչպես կովի, իսկ դու նորից վերադարձել ես նրա մոտ»։ Հարլին դա անտեսում է, հույս ունենալով, որ այս անգամ ամեն ինչ լավ կլինի։ Եվ հենց այդ պահին պարզվում է, որ արարողությունից հետո նորապսակները պետք է ցատկեն հրաբխի խառնարանը զոհաբերելով իրենց։ Ջոկերը հունից դուրս է գալիս, քանի որ գիտեր, թե խառնարանում պետք է տեղավորվեր ընդամենը մեկ հոգի, և դա պետք է լիներ Հարլին։ Նա հայտարարում է, որ երբեք չէր ամուսնանա նման թեթևամիտի հետ։ Նաև Զվարճախոսը հայտնում է, որ այս բոլոր տարիների ընթացքում հետևել է նրան և գիտի, որ նա օգնել է սուպերհերոսներին, իսկ ինքը՝ Ջոկերը ատում է նրանց։ Իվերջո հրաբուխը ժայթքում է, և Ջոկերը աղջկան նետում է հրաբխի խառնարանը։ Հարլիին այնտեղից փրկում է Ակվամենը։ «Բեթմեն.Եվրոպա» հատվածում Բեթմենը և Ջոկերը վարակվում են Կոլոսի վիրուսով։ Որպեսզի բուժվեն, նրանք միավորում են իրենց ուժերը և մեկնում են Եվրոպա, որպեսզի գտնեն նրան, ով վարակել է իրենց։ Նրանք անցնում են Բեռլինով, Փարիզով, Պրահայով և Հռոմով։ Փարիզում նրանց հաջողվում է գտնել իրենց վարակողին և նրա հետ մարտի բռնվել, իսկ Բեթմենը նրա վիրուսից թուլացած ընկնում է տանիքից։ Սակայն մտածված կամ պատահաբար Ջոկերը փրկում է նրա կյանքը թույլ չտալով, որ մահանա։ Հռոմում Բեթմենը և Ջոկերը իմանում են, որ այդ ամենը կազմակերպել էր Բեյնը, որպեսզի ապացուցի, որ Բեթմենը չի կարող ապրել առանց Ջոկերի։ Նա սկսում է դաժանաբար ծեծել Ջոկերին, բայց Խավարի ասպետը թույլ չի տալիս և մենամարտում հաղթում է նրան։ Բեթմենը և Ջոկերը հասկանում են, որ հակաթույնը գտնվում է նրանց արյան մեջ և եթե խմեն մեկը մյուսի արյունը, ապա ողջ կմնան, իսկ եթե ոչ, ապա երկուսն էլ կմեռնեն։ Արդյունքում Ջոկերը միտումնավոր հարվածում է իր ոխերիմ թշնամուն, որպեսզի փրկի իրենց երկուսին։ Այսպիսով Բեթմենը, Ջոկերին վողջ է թողնում, իմանալաով, որ դրանից ապագայում կտուժեն շատ մարդիկ։ Այս հատվածում Բեթմենին հայտնի է դառնում, որ Զվարճախոսը կատարելապես տիրապետում է Ֆրանսերեն լեզվին։ Նաև իմանում է, որ Ջոկերը կապեր ունի Փարիզի, հնարավոր է և ամբողջ Ֆրանսիայի հանցավոր աշխարհի հետ։
«Դարկսայդի պատերազմ» հատվածում Բեթմենը Մյոբիուսից հարցնում է Ջոկերի իրական անունը։ Ստանալով պատասխանը նա բղավում է «Չի՜ կարող պատահել»։ DC Rebirth-ը բացահայտում է, որ իբրև եղել են երեք Ջոկերներ։ Առաջինը – բնօրինակը (Ոսկե դար կոմիքսից), երկրորդը – դասական (Մինչ Ֆլեշփոինտ անծայրածիր հողերի ճգնաժամը), երրորդը – Ֆլեշպոինտից հետո։
2017 թվականի ապրիլի 3-ին Թրոյ Քինգը, որը Բեթմենի կոմիքսների հեղինակն է, իր Թվիթթերյան էջում հայտարարել էր ապագայում թողարկվող «Batman» կոմիքսի մասին, որը նվիրված է լինելու Հանելուկասացի և Ջոկերի պատերազմին։ Սյուժեն ստացել է «Batman: War of Jokes & Riddles» անվանումը։ Կոմիքսի իրադարձությունները կապված կլինեն Սքոթ Սնայդերի «Year Zero» («Զրոյական տարի») կոմիքսի հետ, երբ Բեթմենը սկսում է փրկել Գոտեմը։ Թոմ Քինգը հայտնել է, որ Հանելուկասացի և Կատակասերի պատերազմը կորոշի DC-ի ապագան ։
ՈՒժերը և կարողությունները
Ի սկզբանե Ջոկերը ուղղակի սովորական սխալ ուղղվածությամբ ծաղրածու էր, իսկ հետո գնալով նրա «կատակները» դառնում էին  ավելի ու ավելի դաժան։
«Դետեկտիվ կոմիքս» շարքում Բեթմենը Ջոկերի մասին ասում է. Ջոկերը Բեթմենին համարում է իր լավագույն ընկերը և սիրելի թշնամին։ Չարագործը իրեն տեսնում է որպես Բեթմենի լրիվ հակառակ տեսակ։ Առանց Բեթմենի՝ Ջոկերը դառնում է ձանձրալի։ Նրան հաճախ է հնարավորություն ընձեռվել սպանել Խավարի ասպետին, բայց նա դա չի արել։ Batman. v1 թողարկումներից մեկում նա ասում է «Բայց եթե ես կրակեմ Բեթմենին, ապա ու՞մ հետ եմ խաղալու»։
Ջոկերը – քիմիայի և ֆիզիկայի հմուտ մասնագետ է։
Մահը նման թույնի հետ դառնում է ավելի ցավոտ, դանդաղ և տանջալից։ Ջոկերի տոքսինների ազդեցության տակ զոհը անզուսպ և անդադար ծիծաղում է, բայց չի մահանում, այլ ընկնում է ժամանակավոր կլինիկական մահվան մեջ։ Նկարիչներն իրենց կոմիքսներում Ջոկերից տուժածներին հաճախ պատկերում են սարսափից ուռած աչքերով  և դեղին ատամներով։ Տվյալ թույնի նույնիսկ փոքր չափաբաժինը կարող է հանգեցնել ծանր հետևանքների. առաջացնում է գլխավոր ուղեղի վնասում, հանգեցնում է ծանր հոգեկան հիվանդությունների, որոնք ուղեկցվում են մոլուցքային զգայապատրանքներով։
Որպես կանոն Ջոկերի կոստյումի գրպանում միշտ լինում է թթու կամ թույն՝ հեղուկ կամ գազային ձևով։ Ջոկերը միշտ իր ափի մեջ թաքցնում է էլեկտրաշոկ։ Նման հոսանքահարումից զոհերի մեծամասնությունը մահանում են, բայց նաև հնարավոր է ողջ մնալ, ստանալով լուրջ վնասվածքներ։ Կոմիքսների մյուս էջերում հանդիպում են հետևյալ գործիքները, որոնք նա գրեթե միշտ օգտագործում է. Ջոկերը ունի ավտոմեքենա, որը դժվար չէ տարբերել։
Ջոկերը ունի հանճարեղ ինտելեկտ։ Բացի քիմիայից նա տեղյակ է մեքենաշինությունից, կարողանում է օգտագործել ցանկացած տեսակի զենք, հորինում է իր սեփականը։ Նա Բեթմենի մակարդակի պլանավորող և դետեկտիվ է։ Ջոկերը եղել է այն երկու մարդկանցից մեկը (ի թիվս Բեյնի), որը շախմատում հաղթել է Ռա’ս ալ Գուլին։ Չարագործը ուներ անկոտրում կամքի ուժ։ Դա նշանակում է, որ նա անխոցելի է խոշտանգումների առաջ։ Ջոկերի վերաբերյալ Բեթմենը ասել է, որ նա ֆանտաստիկը իրականությունից չի տարբերում, չի գիտակցում ճիշտն ու սխալը։
Իր ողջ պատմության ընթացքում Ջոկերը ցուցադրել և ցուցաբերել է լիդերի հատկանիշներ։ Դա ապացույցն է այն բանի, որ նա շատ հեշտ է կարողանում խմբավորումներ ստեղծել կամ ինչ-որ մեկին իրեն ենթարկել։ Ջոկերը չի վստահում ոչ մեկին, դրա պատճառով իր դաշնակիցներին և թշնամիներին վերաբերվում է նույն դաժանությամբ, նրանց օգտագործելով իր նպատակների համար։
Ջոկերը համարվում է ծպտվելու, քողարկման, մանիպուլյացիա և ահաբեկման վարպետ։ Նա հեշտությամբ գտնում է իր թշնամիների թուլ տեղերը և նրանց մտավախերը  կիրառում հենց իրենց դեմ։ Գտնվելով Արկհեմում նա այնտեղ գտնվողներին ներշնչում է պարզունակ սարսափ և ակնածանք։
«Արկհեմի հիվանդանոց։Վշտի տունը վշտի երկրում» (Arkham Asylum: A Serious House on Serious Earth) գրաֆիկական վեպում Ռութ Ադամսը պատմում է Ջոկերի մասին. Նման հոգեվիճակում Ջոկերը չի ըմբռնում վախը։ Նա ամենը ընկալում է, որպես կատակ կամ  խաղ։
Կատակասերը չունի ոչ մի գերմարդկային ընդունակություններ։ Սակայն չի կարելի դրժել, որ ոճրագործը յուրահատուկ է իրականության մեջ և աշխարհում։ Այդ նույն Ջոկերին բազմիցս հաջողվել է խուսափել մահից։ Շատ հաճախ մարդիկ ենթադրում էին, որ նա մահացել է, բայց նա վերադառնում էր կրկին ու կրկին։ Կոմիքսներում Զվարճախոսը բազմիցս ընկել է տանիքներից, նրան կրակել են, հոսանքահարվել է, բայց միևնույն է՝ ողջ է մնացել։
Կոմիքսներում The New 52-ը բացահայտել է, որ նրա բազմաթիվ փրկությունները մահացու իրավիճակներից, իր ռեգեներացիոն ունակությունից է։ Նա համարվում է տարբեր բուժիչ միջոցների ստեղծող – Դիոնիսիա, որը պահվում էր Գոտեմի ստորգետնյա լճակում։ Ենթադրվում էր, որ Ջոկերը չի ծերանում, և թե արդեն մի քանի հարյուր տարեկան է, բայց ի վեջո պարզվեց, որ նա  կրկին խաղացել է Բեթմենի հետ։
Ջոկերը ձեռք է բերել իմունիտետ բոլոր թույների դեմ։ Վախի գազը, որը կիրառվում  է Խրտվիլակների վրա, Ջոկերի վրա բոլորովին չի ազդում։ Ջոկերը երբեք չի ընկնում հիպնոսի ազդեցության տակ և չի ընկալում Թունավոր Պլյուշայի քիմիական նյութերը։ Նաև նրա վրա չի ազդում Կարմիր չերեպի (գանգ) մահվան փոշին։ Չարագործի արյունը վարակված է, և կարող է անջնջելի վնաս հասցնել մեկ այլ կենդանի օրգանիզմի։
Ջոկերը չափազանց հանդուրժող է ցավի նկատմամբ, կարելի է ասել, որ նա ոչ միայն սառնասիրտ է, այլ նաև որկրամոլ է։ Հաճախ հնարավոր է դառնում ենթադրել, որ նա մի ուրիշին ցավ պատճառելուց հաճույք է ստանում։
Ջոկերը տիրապետում է ձեռնամարտին շատ ավելի բարձր միջին մակարդակից։ Վերջին տարիներին նա կարողացել է զարգացնել իր հմտությունները, և այժմ կարող է Բեթմենին արժանի հակահարված տալ։ Նա վարում է անկանխատեսելի և քաոսային պայքար։ Նաև համարվում է հոյակապ հրաձիգ։
Ֆիլմեր
Ջոկերը առաջին անգամ էկրաններին հայտնվել է «Բեթմեն» ֆիլմում, 1966 թվականին, որտեղ նա դեմքի դիմագծերի առումով փոփոխվել էր։ Նա ուներ բաց կանաչ մազեր, տարօրինակ ժպիտ և վառ կարմիր շրթներկ։ Կոստյումը դարձել էր մուգ վարդագույն, իսկ ձեռնոցները մանուշակագույն։ Չարագործի անվան և իր առաջացման պատմության մասին չի հիշատակվում։ Անհասկանալի է մնում նաև այն փաստը, թե նրա դեմքը գրի՞մ է, թե՞ դա իսկապես թթվի մեջ ընկնելու արդյունքն է։ Տվյալ Ջոկերը ավելի շատ չստացված կատակերգու է, քան հանցագործ, իսկ նրա հանցագործությունները հենց կատակներ են։ Ջոկերի դերակատարը եղել է Սեսար Ռոմերոն։
Թիմ Բարթոնի ֆիլմում Ջոկերը (դերակատար՝ Ջեք Նիկոլսոն) առաջին անգամ ստացել է ծագման պատմություն։  Նա հանցագործ էր Ջեք Նապեր անունով և Գոտեմի ավազակապետության պարագլխի՝ Կարլ Գրիսոնի «աջ ձեռքն» էր։ Կողոպուտի ժամանակ Գրիսոնը  դավաճանել է Ջեքին իմանալով, որ նա սիրավեպ է ունեցել իր սիրելիի հետ։ Նա ողջ է մնացել, իսկ դրան զուգահեռ խախտվել է հոգեկան ներաշխարհը, իսկ մաշկը դարձել է մահացու աստիճանի գունատ։ Ոտքերը դարձել էին սև, իսկ մազերը՝ կանաչ։ Դեմքը վերականգնելու համար Ջեքը դիմել է վիրաբույժների օգնությանը, բայց օգուտ չունեցավ, ժպիտը դեմքից ընդմիշտ անհետացավ և նա իրեն անվանել է Ջոկեր։ Այլանդակված հանցագործը սպանել է Գրիսոնին և ամբողջ ղեկավարությունը իր ձեռքը վերցրել։ Նա Գոտեմում բարձրացնում է քիմիական թունավորումների ալիք, և փորձում է քաղաքը ընկղմել քաոսի մեջ։ Ապա ավելի ուշ Բրյուս Ուեյնը իմանում է, որ հենց Նապերն է սպանել իր ծնողներին այն ժամանակ, երբ նա դեռ երեխա  էր։ Վերջնական ճակատամարտում Բեթմենը Ջոկերի հետ միասին ընկնում է բարձրությունից և մահանում է։ Ջեք Նիկոլսոնը պետք է հայտնվեր Բեթմեն. Հաղթահերոս» (Batman: Triumphant)  ֆիլմում։ Ջոկերի դերի համար Ջեք Նիկոլսոնը արժանացել է «Ոսկե գլոբուս» մրցանակին 1990 թվականին։
«Խավարի ասպետը» ֆիլմում Ջոկերը  (դերակատար՝ Հիթ Լեդջեր) ենթարկվել է մի շարք փոփոխություների՝ կերպարը ավելի  իրականին մոտ դարձնելու նպատակով։ Ջոկերը նորից զրկված է եղել առաջացման պատմությունից։ Ջոկերը ստացել է երկար կանաչ մազեր, սև ուրվագծեր աչքերի շուրջը, սպիտակ դեմք, կեղտոտ մուգ կոստյում և մուգ մանուշակագույն կաշվե ձեռնոցներ։ Այստեղ Ջոկերի նախկին դեմքը պահպանվում է։ Ֆիլմում Ջոկերը մի խումբ անձանց հետ թալանում է Գոտեմ քաղաքի կենտրոնական բանկը։ Բեթմենը, հանդիպելով Հարվի Դենթի և Ջիմ Գորդոնի հետ, փորձում է հասկանալ, թե ինչպես կարելի է կանգնեցնել Ջոկերին։ Սակայն Ջոկերը արդեն սկսել է իր խաղը։ Ֆիլմի վերջում Բեթմենը բռնում է հոգեկանին և ուղարկում է հոգեբուժական հիվանդանոց։
Լեդջերը մեկ ամիս փակվելով հյուրանոցում, ինքն է որոշել իր Ջոկերի կերպարը։ Նա չէր ուզում, որ իր Զվարճախոսը նման լինի Ջեք Նիկոլսոնի Ջոկերին։
Ենթադրվում էր, որ Ջոկերը հայտնվելու է «Խավարի ասպետը. Լեգենդի վերադարձը», ֆիլմում, որպես կամեո։ Բայց Հիթ Լեդջերը մահացել է «Դոկտոր Փարնասոսի երևակայությունը» ֆիմում  նկարահանվելու ժամանակ։ Տվյալ ֆիլմում հիշատակվում է, որ Ջոկերը լինում  է Արկհամում, իսկ Լեդջերի մասին ֆիլմում չի հիշատակվում։
Ջոկերի դերակատարը լինելու համար Հիթ Լեդջերը ստացել  «Օսկար», «Ոսկե գլոբուս», «BAFTA» և «MTV Movie Awards» մրցանակները։
Լեկս Լյուտորի երեկույթի ժամանակ Բրյուս Ուեյնի և Կլարկա Քենտի միջև զրույց է բռնվում, այն մասին, որ Գոտեմում շատ են ավազակները, ծաղրածուները և ի նկատի է ունենում Ջոկերին և նրա Բանդային։ Ֆիլմն սկսվում է Թոմաս և Մարթա Ուեյների թաղման արարողությամբ, ովքեր սպանվել էին զինված հարձակման ժամանակ։ Նրանց որդին՝ մանուկ Բրյուս Ուեյնը, թաղման ժամանակ փախչում է անտառ և ընկնում փոսը։ Այնտեղ նա տեսնում է քարանձավի կիրճ, որը բնակեցված է չղջիկներով։ Խուճապահար կենդանիները թռչում են Բրյուսի վրա և շրջապատում նրան, ինչի արդյունքում վերջինս բարձրանում է և սկսում է խորհրդանշորեն թռչել վերև՝ դեպի լույս, ինչը նշանակում է Բեթմենի ինքնության դառնալը։
2014 թվականին Warner Bros. Pictures-ի  գլխավոր՝ Գրեգ Սիլվերմանը հայտարարել է, որ Ջոկերի դերակատարը «Ինքնասպանների ջոկատը» ֆիլմում կլինի Հիթ Լեդջերը։ Ֆիլմում և ֆիլմի անոնսում Ջոկերը ներկայացված է եղել ամբողջովին փոփոխված տարբերակով։ Մազերը ինչպես միշտ կանաչ էին, մարմնի վրա առկա էին շատ դաջվածքներ և առջևի ատամների փոխարեն երկաթե ատամներ։ Ֆիլմում պատմվում է, որ Սուպերմենի մահվանից հետո կառավարությունը հավաքում է սուպեր չարագործների ջոկատ, որի մեջ մտնում են խելագար հոգեբան–մարմնամարզուհի Հարլի Քուինը, վարձու մարդասպան Դետշոտը, գանգստեր Էլ Դիաբլոն, գող Կապիտան Բումերանգը, հրեշ–մարդակեր Մարդասպան Կռոկը և Սլիպնոտը։ Ամանդա Ուոլլերը նրանց համար ղեկավար է նշանակում Ռիք Ֆլագին։ Նրանց են միանում նաև Կետանան և Ջուն Մունը։ Ամանդան նրանց հավաքել էր, որպեսզի կատարեն անհավանական դժվար և վտանգավոր առաջադրանք, քանի որ միայն նրանք կարող են փրկել աշխարհը։ Եթե նրանց առաքելությունը ձախողվի՝ ամբողջ մեղքը կընկնի չարագործների վրա։
Հեռուստասերիալներ
Հեռուստասերիալը 1966-1968  համարվում է համանուն ֆիլմի շարունակությունը։ Ջոկերի դերը խաղացել է Սեսեր Ռոմեոն։
Այս ֆիլմում Ջոկերը հայտնվել է որպես պատանի, այն ժամանակ երբ Գոտեմի ոստիկանության նորեկ՝ Ջեյմս Գորդոնը, աշխատում էր դետեկտիվ վետերան Հարվի Բուլլոկի հետ, որպեսզի բացահայտեին Գոտեմում կատարված դեպքերից մեկը՝ Թոմաս և Մարտա Ուեյների սպանությունը։ Հետախուզության ընթացքում Գորդոնը ծանոթանում է Ուեյնի որդու՝ Բրյուսի հետ, որը գտնվում էր ծառայապետի՝ Ալֆրեդ Պեննիուորտի խնամակալության տակ։
Արտաքին հղումներ
Կատեգորիա:Բեթմենի թշնամիներ Կատեգորիա:Մուլտֆիլմերի կերպարներ Կատեգորիա:Հորինված սերիական մարդասպաններ Կատեգորիա:Հորինված հաքերներ Կատեգորիա:Սուպերհերոսներ Կատեգորիա:Սուպերհերոսների ցանկեր Կատեգորիա:Սուպերհերոսների մասին ֆիլմերի կերպարներ Կատեգորիա:Warner Bros. ֆիլմեր Կատեգորիա:DC-ի ընդարձակ տիեզերքի ֆիլմեր Կատեգորիա:DC կոմիքսների էկրանավորումներ Կատեգորիա:Հորինված զանգվածային մարդասպաններ Կատեգորիա:Հորինված հանճարներ
Ռոդրիգո Բենտանկուր
Ռոդրիգո Բենտանկուր (իսպ.` Rodrigo Bentancur, ), ուրուգվայցի ֆուտբոլիստ, կիսապաշտպան։ Հանդես է գալիս իտալական «Յուվենտուս»-ի և Ուրուգվայի ազգային հավաքականի կազմում։
«Բոկա Խունիորս»
Բենտանկուրը «Բոկա Խունիորս»-ի ակադեմիայի սան է։ Հիմնական թիմի կազմում նա իր նորամուտը նշել է 2015 թվականի ապրիլի 12-ին` «Նուեվա Չիկագո»-ի դեմ խաղում։ Նա 77-րդ րոպեին փոխարինել է Պաբլո Պերեսին, իսկ հանդիպումն ավարտվել է 0-0 հաշվով ։
2015 թվականի հուլիսի 13-ին Բենտանկուրը, Գուիդո Վիդալան, Ֆրանկո Կրիստալդոն և Ադրիան Կուբասը դարձան Կառլոս Տևեսի տրանսֆերի մի մասը, ով իտալական «Յուվենտուս»-ից տեղափոխվեց «Բոկա Խունիորս»։ Բենտանկուրի տրանսֆերը գնահատվել է 9.4 միլիոն եվրո ։
Բենտանկուրը ժամանել է Թուրին 2017 թվականի ապրիլի 3-ին։ Ապրիլի 21-ին էլ նա կնքել է 5 տարվա պայմանագիր իտալական թիմի հետ, իսկ նրա հրաժարագինը սահմանվել է 9.5 միլիոն եվրո։
«Յուվենտուս»
Պայմանագրի կնքումից հետո Բենտանկուրը իր դեբյուտը նշել է 2017 թվականի օգոստոսի 26-ին` Սերիա A-ի շրջանակներում կայացած «Ջենոա»-ի դեմ խաղում։ Հանդիպումն ավարտվել է 4-2 հաշվով` թուրինցիների հաղթանակով ։
Միջազգային կարիերա
Ուրուգվայի ազգային հավաքական Ռոդրիգո Բենտանկուրը առաջին անգամ հրավիրվել է 2017 թվականի սեպտեմբերին ։ Նա իր նորամուտը նշել է հոկտեմբերի 5-ին` ԱԱ 2018-ի որակավորման փուլում կայացած Վենեսուելայի հավաքականի դեմ խաղում ։ Հանդիպումն ավարտվել է գոլազուրկ ոչ ոքի։
Խաղային ոճ
Ռոդրիգո Բենտանկուրը դինամիկ, աշխատասեր, համառ և ճարպիկ կիսապաշտպան է։ Բենտանկուրի երկու ոտքերն էլ տեխնիկապես զարգացած են։ Նա կարող է հանդես գալ ինչպես կենտրոնական կիսապաշտպանի, այնպես էլ հենակետային կիսապաշտպանի և վինգերի դիրքերում։
Արտաքին հղումներ
Կատեգորիա:1997 ծնունդներ Կատեգորիա:Հունիսի 5 ծնունդներ Կատեգորիա:Ֆուտբոլի կիսապաշտպաններ Կատեգորիա:Բոկա Խունիորսի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Իտալիայի լեգեոներ ֆուտբոլիստներ
Ուղտասարդեր
Ուղտասարդեր, կամ՝ սոլպուգներ, երբեմն սխալմամբ՝ մորմ, սարդակերպերի դասի անողնաշարավոր կենդանիների կարգ։
Մարմնի երկարությունը 1-18 սմ է, բաժանված է գլխակրծքի և հատվածավոր փորիկի, որը կազմված է առջևի լայն և ետին երկար, հաճախ «պոչ» կոչվող մասերից։ Ոտքերը 5 զույգ են։ Խելիցերները՝ ամենաուժեղն են սարդակերպերի դասում։ Շնչառության օրգանները թոքային պարկերն են, որոնք բացվում են փորիկի 3-6-րդ հատվածներում։ Գիշերային կենդանիներ են, ցերեկը թաքնվում են քարերի տակ, ճեղքերում։ Սնվում են միջատներով, սարդերով, բազմոտանիներով, մանր ողնաշարավորներով։ Տարածված են արևադարձերում, մերձարևադարձերում, անապատներում, ինչպես նաև՝ արևադարձային խոնավ անտառներում։ Ուղտասարդերը թունավոր չեն, սակայն կծելով կարող են վարակ փոխանցել։ Կծածի շրջակայքը բավական ուռչում է և շատ ցավոտ է։ Լայն տարածում ունի Հայաստանի ցածրադիր գոտիներում, Արարատյան դաշտում, Արագածոտնի մարզում, Արցախի և Սյունիքի չորային հատվածներում։
Ծանոթագրություններ
Կատեգորիա:Սարդակերպներ
Ոռոգելի երկրագործություն
Հայաստանում ոռոգելի երկրագործության հիմնական շրջաններն են․ Արարատյան դաշտը, նախալեռնային, Շիրակի, Զանգեզուրի, Վայքի, որոշ չափով՝ մնացած գոտիները։ Մշակվում են կերային, հացահատիկային, բանջարաբոստանային, պտղատու, տեխնիկական կուլտուրաներ (խորդենի, ծխախոտ, ճակնդեղ), խաղող։
Կատեգորիա:Գյուղատնտեսություն Կատեգորիա:Բույսեր Կատեգորիա:Ոոոգում
Ալուքսենեի շրջան
Ալուքսենեի շրջան (Alūksnes novads), վարչատարածքային միավոր Լատվիայի հյուսիսարևելյան հատվածում, Վիձեմե պատմական մարզում։ Շրջանը բաղկացած է 15 վոլոստից և Ալուքսնե քաղաքից, որն էլ վարչական կենտրոնն է։ 2010 թվականի հունվարի 1֊ին բնակչության քանակը կազմել է 19 358 մարդ ։ Տարածքը՝ 1699,8 կմ² ։
Շրջանը ձևավորվել է 2009 թվականի հուլիսի 1֊ին։
Բնակչություն
2010 թվականի հունվարի 1֊ին բնակչության քանակը կազմել է 19 358 մարդ (2009 թվականի հունվարի 14֊ին՝ 19 558 մարդ )։
Ազգային կազմ
2010 թվականի հունվարի 1֊ին շրջանի ազգային կազմն ուներ հետևյալ տեսքը ՝:
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը ՝
Ծանոթագրություններ
Կատեգորիա:Լատվիայի շրջաններ
Խնայողության և փոխատվության ընկերակցություն
«Խնայողության և փոխատվության ընկերակցություն» (անգլ.` Savings and loan association, կրճատ` S&L), ամերիկյան ֆինանսական կառույց, որը ներդրողներից ավանդներ է ընդունում և շահ վճարում, անշարժ գույք ձեռք բերելու համար, ինչպես նաև անշարժ գույք գնելու համար փող է փոխ տալիս։ Փոխատվությունը տրվում է գնվող գույքի ապահովմամբ գրավադրման փոխառության տեսքով։
1980 թվականին կառավարության կողմից շահադրույքների ապակարգավորման պատճառով խնայողության և փոխատվության բազմաթիվ ընկերակցություններ դրամամիջոցներ հայթայթելու նպատակով ստիպված էին ավանդի շահադրույքը բարձրացնել մինչև շուկայի ընթացիկ դրույքները, մինչդեռ փոխառուներին տրվող գրավադրման փոխառությունների շահադրույքները մնում էին հաստատագրված և ցածր։
Գրականություն
Կատեգորիա:Բանկային համակարգ
Ալ կարմիր սրտեր 2
Նկարագրություն
Երեք ամիս է անցել, ինչ Չժան Հիոնն արթնացել է կոմայից և չի կարողանում մոռանալ Չորրորդ իշխանին։ Մի օր, թանգարանում նա հանդիպում է նրան նման մարդուն։ Նա Ժինտյան կորպորացիայի նախագահի որդի Յին Չժենն է։ Չորրորդ իշխանի հետ նրա կապը պարզելու համար Չժան Հիայոն դառնում է դիզայներ Ժենտիայում։ Սակայն դժբախտ պատահար է տեղի ունենում և նա կորցնում է իր հիշողությունը։ Նա սկսում է հանդիպել մի բարի մարդու հետ, ով Յին Չենի խորթ եղբայրն է։ Իր հորեղբորից Յին Ցենը ցանկանում է վրեժ լուծել իր կենսաբանական հոր մահվան պատճառով։
Արտաքին հղումներ
Կատեգորիա:Չինական ռոմանտիկ հեռուստասերիալներ Կատեգորիա:2010-ականների դրամա հեռուստասերիալներ Կատեգորիա:Չինական դրամա հեռուստասերիալներ
Սվենբորգ (կոմունա)
Սվենբորգ (Svendborg Kommune), դանիական կոմունա Հարավային Դանիա մարզի կազմում։ Տարածքը՝ 416,63 կմ², ինչը կազմում է Դանիայի մակերեսի 0,97 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով բնակչության թիվը 59040 մարդ է (տղամարդիկ՝ 29242, կանայք՝ 29798, օտարերկրացիները՝ 2141)։
«Դանդաղ քաղաք» (Cittaslow) շարժման անդամ է։
Պատմություն
Կոմունան ձևավորվել է 2007 թվականին հետևյալ կոմունաների միացումից.
Դատավճիռների համակցություն
Դատավճիռների համակցություն, երկու կամ ավելի դատավճռի կայացումը մեկ անձի նկատմամբ։ Դատավճիռների համակցությամբ պատիժ նշանակվում է այն անձանց նկատմամբ, ովքեր նախկին պատիժը կրելիս կատարել են նոր հանցագործություն։ Հաշվի առնելով վտանգավորությունը՝ այդ հանցագործությունների համար պատժի նշանակման ավելի խիստ կարգ է սահմանվում, քան մի քանի հանցագործություն կատարած, սակայն առաջին անգամ քրեական պատասխանատվության ենթակա անձի նկատմամբ։ Դատավճիռների համակցությամբ պատիժ է նշանակվում վերջին հանցագործության համար, որին ամբողջովին կամ մասամբ միացվում է նախկին պատժաչափի չկրած մասը՝ չգերազանցելով կատարված հանցագործության համար նախատեսված հոդվածի պատժաչափը։ Դատավճռի համակցությամբ պատիժ նշանակելիս կարգապահական գումարտակի, աքսորի, արտաքսման և ուղղիչ աշխատանքների 3 օրը հավասարեցվում է ազատազրկման 1 օրվան։ Դատավճռի համակցությունը տարածվում է նաև պայմանական դատապարտվածների վրա։
Կատեգորիա:Դատավճիռ Կատեգորիա:Համակցություններ
Հաղորդակցային գործընթաց
Հաղորդակցական ունակությունները կամ հաղորդունակությունները անձի այն հատկությունն է, որով նա բնականոն փոխհարաբերություններ է հաստատում ուրիշների հետ, համարժեքորեն ձևակերպում է իր ասելիքը, տեղեկություններ հաղորդում և ընդունում՝ ճշտորեն վերծանելով դրանք, ապահովելով պատշաճ հետադարձ կապը։
Հաղորդակցումը հասարակական սուբյեկտների (անձ, սոցիալական խումբ) փոխներգործության գործընթաց է, որի ժամանակ տեղի է ունենում փորձի, գիտելիքների, կարողությունների և գործունեության արդյունքների փոխանակություն։ Որպես հաղորդակցման սուբյեկտ հանդես են գալիս ինչպես անհատներ, այնպես էլ խմբեր։ Հաղորդակցությունը վերահսկում է հասարակական կյանքի բոլոր կողմերը, մարդականց, սոցիալական խմբերին։ Մարդը ապրում է  ինֆորմացիոն  դարաշրջանում՝  հաղորդակցության տարածման մեջ, որը կազմված է տարբեր պատկերներից, իմիջից, հաղորդագրություններից, սիմվոլներից, միֆերից, կարծրատիպերից։ Նույնիսկ առաջացել է <<տեղեկացված մարդ>> տերմինը. նրա համար հմտություն է ստանալ, մշակել և փոխանցել տեղեկատվությունը։ Հաղորդակցությունը կայանում է ոչ միայն մարդկանց միջև տեղեկատվության փոխանցմամբ, այլ նաև անձի ինքնորոշմամբ։ Հաղորդակցությունը և՛ հաղորդագրության ուղի է, և՛ կապի տեսակ է, և՛   հաղորդագրության  գործողություն  է, ինչպես  նաև  տեղեկատվության  հաղորդումն է տեխնիկական միջոցների օգնությամբ։ Հաղորդակցությունը և երկխոսությունը մարդկանց համար հանդիսանում են ներկայանալու միջոցներ, իսկ երկխոսության էությունը կայանում է մարդկանց միջև խոսակցությունները։ Հաղորդակցությունը հաղորդագրության ուղին է, շփման գործընթացն է, տեղեկատվության հաղորդումն է, որն իրականացվում է տեխնիկական միջոցների օգնությամբ։ Հաղորդակցությունը (լատ. communicatio հաղորդագրություն, փոխանցում, communicare կապ հաստատել, հաղորդել, փոխանցել), Ներկա ժամանակներում հաղորդակցություն տերմինը մեկնաբանվում է հետևյալ կերպ.
Ֆ.Ի.Շարկովի կարծիքով առաջին մոտեցումը ուղղված է հաղորդակցության միջոցների ուսումնասիրման վրա։ Երկրորդը միջանձնային հաղորդակցությունն է։ Երրորդը զանգվածային հաղորդակցության գործողության խնդիրն է, որն ուղղված է հասարակական հարաբերությունների զարգացմանը։ Լայն իմաստով նա դիտարկում է հասարակության ներսում հաղորդակցության գործընթացի պայմանները, որը թույլ է տալիս ստեղծել, փոխանցել և ընդունել բազմազան տեղեկատվություն։ <<Վեբստերյան բառարանը>> նկարագրում է հաղորդակցությունը 3 հիմնական իմաստներով.
Հաղորդակցության տարրեր, տեսակներ, փուլեր, խոչընդոտներ
Հաղորդակցական ունակությունը  կամ  հաղորդունակությունը  անձի  այն  հատկությունն  է, որով  նա  բնականոն  փոխհարաբերություններ  է  հաստատում  ուրիշների  հետ, համարժեքորեն  ձևակերպում  է  իր  ասելիքը, տեղեկություններ  հաղորդում  և  ընդունում՝  ճշտորեն  վերծանելով  դրանք, ապահովելով  պատշաճ  հետադարձ  կապը։ Հաղորդակցումը  հասարակական  սուբյեկտների /անձ, սոցիալական  խումբ/ փոխներգործության  գործընթաց  է, որի  ժամանակ  տեղի  է  ունենում  փորձի, գիտելիքների, կարողությունների  և  գործունեության  արդյունքների  փոխանակություն։ Որպես  հաղորդակցման  սուբյեկտ  հանդես  են  գալիս  ինչպես  անհատներ  այնպես  էլ  խմբեր։ Պրագմատիկ  Ռոկֆելերը, որը  շատ  լավ  էր  հասկանում  հաղորդակցման  նշանակությունը, ասում  էր. «Մարդկանց հետ  հաղորդակցման  ունակությունը  նույնպիսի  ապրանք  է,  ինչպիսին  շաքարն  է  և  սուրճը։ Ես  պատրաստ  եմ  այդ  ունակության  համար  վճարել  ավելի  քան  այս  աշխարհի  որևէ  այլ  ապրանքի  համար»։ Իսկ  ի՞նչ  է նշանակում  կարողանալ  հաղորդակցվել։ Դա  նշանակում  է  կարողանալ  ճանաչել մարդկանց, գնահատել  նրանց  գործնական  հնարավորությունները  և  դրա  հիման  վրա  օգտագործելով  հաղորդակցման  հոգեբանական  ունակությունները, նրանց  հետ  փոխհարաբերություններ  կառուցել։ Հաղորդակցման  ընթացքում  մարդիկ  տեղեկություններ  են  փոխանակում, ընկալում  են  միմյանց, փոխազդում։ Ըստ  այդմ  էլ  պայմանականորեն տարբերակվում  են  հաղորդակցման  հետևյալ  կողմերը. Տեղեկատվական կողմ - ենթադրում  է  որոշակի  տեղեկությունների  փոխանակում  և  բնութագրվում  է  հոգեբանական  կապ  հաստատելու  ունակությամբ,  հաղորդակցման  խոսքային  և  ոչ  խոսքային  միջոցների  արդյունավետ  օգտագործմամբ։ Փոխազդեցության կողմ - ենթադրում  է  փոխազդեցությունը  մարդկանց  միջև  և  բնութագրվում  է  հաղորդակցության  մեջ <<դերերի>>  բաշխմամբ, հոգեբանական  ներգործության միջոցների  կիրառումով։ Ընկալման կողմ - ենթադրում  է  հաղորդակցության  գործընթացում  մարդկանց  փոխադարձ  ընկալումը  և  ճանաչումը, ինքնաճանաչումը,  հաղորդակցման  մյուս  մասնակցի  վարքի  կանխագուշակումը։ Անձի  հաղորդացական  իրազեկության (հաղորդունակության) հիմնական  բաղադրիչներն  են  հանդիսանում  անձի  դիտողունակությունը, ինքնադրսևորումը, վարվեցողությունը, անձի  խառնվածքը  և  հաղորդակցական  յուրահատկությունները, միջանձնային  ընկալման  հիմնական  սխալները, հաղթահարման  ուղիները, գործարար  վարվելակերպը որպես  կառավարման  կուլտուրայի  բաղադրիչ, ունկնդրման  մակարդակները  և  կառավարչի հաղորդունակության  զարգացման ուղիները։ Անձի  խառնվածքը (սանգվինիկ,  խոլերիկ, ֆլեգմատիկ  և  մելանխոլիկ)  իր  ազդեցությունն  է  թողնում  մարդկանց  փոխադարձ  ընկալման, փոխազդեցության  և  տեղեկատվության  վրա։ Հարկավոր  է  իմանալ  անձի  խառնվածքի  դերը  նրա  դրական  ու  բացասական  գծերի, գործարար  հատկանիշների, խոսքի  ոճի, ընկալման  առանձնահատկությունների  վրա  և  այլն։
Տեղեկատվության գործընթացը կարելի է բաժանել չորս հիմնական տարրերի. ա) ուղարկող անձ (կոմունիկատոր), որը մշակում է գաղափարներ կամ հավաքում և հաղորդում է տեղեկություններ, բ) հաղորդագրություն` հատուկ խորհրդանիշներով կոդավորված բուն տեղեկություն, (տեղեկությունը կամ գաղափարը հաղորդելու միջոց` կապուղի), դ) ստացող անձ (ռեցիպիենտ), որը ստանում է տեղեկատվությունը և մեկնաբանում այն։ Տեղեկության փոխանակման ընթացքում ուղարկողը և ստացողն անցնում են մի քանի փոխկապակցված փուլեր։ Նրանց խնդիրն է` կազմել հաղորդագրությունը և օգտագործել նրա հաղորդման համար այնպիսի միջոց, որ երկու կողմերն էլ հասկանան և ընկալեն սկզբնական գաղափարը։ Կոմունիկացիոն գործընթացի փոխկապակցված փուլերն են. 1. Գաղափարի ծնունդը, 2. Կոդավորումը և կապուղու ընտրությունը, 3. Հաղորդումը, 4. Ընդունումը և վերծանումը (ապակոդավորում)։
Արդյունավետ հաղորդակցության սկզբունքներ
Հաղորդակցման ժամանակ  կատարվում  են  շատ  կարևոր  նշանակություն  ունեցող  ոչ  վերբալ  նշաններ։  Ոչ  վերբալ  հաղորդակցությունները  կամ  մարմնի  լեզուն, ներառում  է դեմքի  արտահայտությունը, մարմնի  շարժումները  և  ժեստերը, աչքի  կոնտակտը, դիրքը, կեցվածքը,  ձայնի  տոնը  և  նույնիսկ  մկանային  հյուսվածքը, շնչառությունը։ Նայելու, լսելու, քայլելու  ձևը, ռեակցիան  ուրիշների  նկատմամբ,  շատ  ավելի  բան  են  ասում  մարդու  մասին, քան  խոսքերը  միայն  կարող  են։ Զարգացնելով  հասկանալու  կարողությունը  և  օգտվելով  ոչ  վերբալ  հաղորդակցությունից, կարող  են  օգնել  կապ  հաստատել  ուրիշների հետ, արտահայտել  մտքերդ, կարգավորել  ոչ  ստանդարտ  իրավիճակները  և  կառուցել  լավ  հարաբերություններ  թե՛  աշխատանքում, թե՛  տանը։ Կարող  ենք  ընդլայնել  արդյունավետ  հաղորդակցությունը՝  կիրառելով  բաց  շարժումներ. արմունկները չխաչել, կանգնել  ազատ  տարածության  վրա, նստել  առաջ  հակված  դեպի  զրուցակիցը, պահպանել  աչքի  կոնտակտ  այն  մարդու  հետ, որի  հետ  հաղորդակցվում  ենք ։ Հնարավոր  է  նաև  մարմնի  շարժումների  միջոցով  ընդգծել  կամ  մեծացնել  խոսքային  հաղորդագրությունը, օրինակ  սեղմել, բռունցքները, երբ  ցանկանում  ենք  ավելի  արտահայտիչ  դարձնել  բառերը։ Հաղորդակցման  գործընթացում  շատ  կարևոր  ճիշտ  կարդալ  ոչ  վերբալ  նշանները։